বোগোরো গণহত্যা

বোগোরো আক্রমণ ২০০৩ সালের ২৪ ফেব্রুয়ারি সংঘটিত হয়। এটি গণতান্ত্রিক কঙ্গো প্রজাতন্ত্রের বোগোরো নামক গ্রামে ন্যাশনালিস্ট অ্যান্ড ইন্টিগ্রেশনিস্ট ফ্রন্ট ও ফ্রন্ট ফর প্যাট্রিয়টিক রেজিস্ট্যান্স অফ ইতুরি কর্তৃক পরিচালিত একটি যৌথ হামলা ছিল। বিভিন্ন রিপোর্টে অভিযোগ করা হয় যে, হামলাকারীরা সেখানে একটি “নির্বিচার হত্যাযজ্ঞে” লিপ্ত হয়েছিল, যার ফলে অন্তত ২০০ জন বেসামরিক মানুষ নিহত হন।International Criminal Court (19 October 2007). Statement by Fatou Bensouda, Deputy Prosecutor, during the press conference regarding the arrest of Germain Katanga . Retrieved on 17 July 2008. এছাড়াও জীবিত গ্রামবাসীদের একটি লাশে ভরা কক্ষে বন্দি করে রাখা হয় এবং নারী ও কিশোরীদের যৌনদাসত্বে আবদ্ধ করা হয়।International Criminal Court (2 July 2007).  . Retrieved on 17 July 2008. এই হামলার পরিকল্পনায় জড়িত থাকার অভিযোগে দুই বিদ্রোহী নেতা জার্মেন কাটাঙ্গা ও মাথিয়ু ন্গুজোলো চুইয়ের বিরুদ্ধে আন্তর্জাতিক অপরাধ আদালত যুদ্ধাপরাধ ও মানবতাবিরোধী অপরাধের অভিযোগ দায়ের করে।International Criminal Court (7 February 2008). .  Retrieved on 17 July 2008.

 পটভূমি 

বোগোরো হলো গণতান্ত্রিক কঙ্গো প্রজাতন্ত্রের (ডিআরসি) উত্তর-পূর্বাঞ্চলের ইতুনি প্রদেশের একটি গ্রাম। ১৯৯৯ থেকে ২০০৩ সালের মধ্যবর্তী সময়ে ইতুনি অঞ্চল লেন্দু, নাগিতি ও হেমা—এই তিনটি জাতিগোষ্ঠীর মধ্যে এক ভয়াবহ ও সহিংস সংঘাতের কেন্দ্রস্থল ছিল। ২০০২ সালের আগস্ট মাসে হেমা জনগোষ্ঠীভিত্তিক দল ইউনিয়ন অব কঙ্গোজ প্যাট্রিয়টস (ইউপিসি) প্রদেশের সদর জেলা বুনিয়া শহর দখল করে।

বোগোরো ছিল বুনিয়া ও উগান্ডা সীমান্তের মধ্যবর্তী একটি সড়কের পাশে অবস্থিত কৌশলগতভাবে অত্যন্ত গুরুত্বপূর্ণ একটি নগরী।Associated Press (1 March 2003).  Hundreds of civilians killed in Congo clashes .  Retrieved on 17 July 2008. বুনিয়া শহরের মধ্যভাগে ইউপিসির একটি সামরিক শিবির অবস্থিত ছিল।United Nations Organization Mission in the Democratic Republic of the Congo (2004).  Special report on the events in Ituri, January 2002-December 2003, pp. 22-23.  S/2004/573. এই হামলার উদ্দেশ্য ছিল বোগোরো থেকে ইউপিসিকে বিতাড়িত করা। তবে এই হামলাকে বেসামরিক হেমা জনগোষ্ঠীর বিরুদ্ধে পরিচালিত একটি “প্রতিশোধমূলক অভিযান” হিসেবে বর্ণনা করা হয়।  এই আক্রমণটি লেন্দু ও নাগিতি বিদ্রোহীদের একটি বৃহত্তর পরিকল্পনার অংশ ছিল, যার প্রধান লক্ষ্য ছিল বুনিয়ার ওপর আক্রমণের প্রস্তুতির অংশ হিসেবে প্রথমত হেমা-অধ্যুষিত গ্রামগুলোতে হামলা চালানো।

 আক্রমণ 
২০০৩ সালের ২৪ ফেব্রুয়ারি লেন্দু ও নাগিত জাতিগোষ্ঠী প্রভাবিত বিদ্রোহী দল এফএনআই ও এফআরপিআইয়ের শত শত যোদ্ধা—যাদের মধ্যে পনেরো বছরের কম বয়সী শিশুরাও ছিল— বোগোরো গ্রামে হামলা চালায়। তাদের হাতে ছিল ছুরি, শুটি, তীর, মর্টার, রকেট-চালিত গ্রেনেড, রকেট লঞ্চার ও অন্যান্য আগ্নেয়াস্ত্র। আন্তর্জাতিক ফৌজদারি আদালতের প্রতিবেদন অনুযায়ী, তারা গ্রামটির চারপাশে ঘুরে মধ্যভাগে এসে হত্যাযজ্ঞ চালায়। হামলায় অন্তত ২০০ জন নিরীহ মানুষকে হত্যা করা হয় এবং বেঁচে থাকা মানুষদের মরদেহ দিয়ে ভর্তি একটি ঘরে আটক করে রাখা হয়। এছাড়াও মহিলা ও মেয়েদের যৌন দাসত্বে আবদ্ধ করা হয়।International Criminal Court (2 July 2007).   .  Retrieved on 17 July 2008. হামলাকারীরা কিছু গ্রামবাসীকে তাদের বাড়ি জ্বালিয়ে পুড়িয়ে মেরেছিল; আবার কাউকে ছুরি দিয়ে হত্যা করে। জাতিসংঘের রিপোর্ট অনুযায়ী, হামলায় নিহতদের মধ্যে ১৭৩ জন ১৮ বছরের কম বয়সী ছিল।

ইউপিস নেতা থমাস লুবাঙ্গা দাবি করেছেন যে, হামলার পর ৪০০ জন নিহত হয়েছিল এবং ৫০০ জন নিখোঁজ হয়। তিনি বলেন, নিরীহ জনগণকে অত্যন্ত নির্মমভাবে হত্যা করা হয়েছে।Agence France-Presse (1 March 2003).  Rebels claim 300 people are massacred in northeastern DR Congo.  Retrieved on 17 July 2008.

এই হামলার ফলে ইউপিসি বাহিনীর সদস্যরা কয়েক ঘন্টার মধ্যে বোগোরো থেকে বের হতে বাধ্য হয় এবং দশ দিন পর লেন্দু ও নাগিত বাহিনী ইউপিসিকে বুনিয়া থেকে বিতাড়িত করে।

 আন্তর্জাতিক ফৌজদারি আদালতের কার্যক্রম 

২০০৪ সালের মার্চে গণতান্ত্রিক কঙ্গো প্রজাতন্ত্রের সরকার দেশে চলমান পরিস্থিতি সম্পর্কে আন্তর্জাতিক ফৌজদারি আদালতকে অবহিত করে পত্র প্রেরণ করেছিল।International Criminal Court (23 June 2004).  The Office of the Prosecutor of the International Criminal Court opens its first investigation .  Retrieved on 17 July 2008. ২০০৭ সালের জুলাই মাসে আদালত সিদ্ধান্ত নিয়েছিল যে, দুই বিদ্রোহী নেতা জার্মেন কাটাঙ্গা ও ম্যাথিউ নগুজলো চুই উভয় বোগোরো হামলার সময় সংঘটিত যুদ্ধাপরাধ এবং মানবতাবিরোধী অপরাধের দায়ে অভিযুক্ত হতে পারে বলে যথাযথ প্রমাণ রয়েছে এবং তাদের গ্রেপ্তারের জন্য সীলযুক্ত পরোয়ানাও জারি করা হয়।International Criminal Court (6 July 2007).  .  Retrieved on 17 July 2008. উভয় নেতার বিরুদ্ধে ছয়টি যুদ্ধাপরাধের অভিযোগ আনা হয়েছে: ইচ্ছাকৃত হত্যা; অমানবিক বা নিষ্ঠুর আচরণ; পনেরো বছরের কম শিশুদের সক্রিয়ভাবে যুদ্ধের কাজে ব্যবহার; যৌন দাসত্ব; ইচ্ছাকৃত নিরীহ নাগরিকদের লক্ষ্য করে হামলা চালানো ও লুটপাট। এছাড়া তিনটি মানবতাবিরোধী অপরাধ: হত্যাকাণ্ড, যৌন দাসত্ব ও অমানবিক কর্মের অভিযোগ আনা হয়। অভিযোগ অনুযায়ী, তারা নিজেদের যোদ্ধাদের বোগোরো গ্রাম মুছে ফেলার নির্দেশ দিয়েছিল।

কঙ্গো কর্তৃপক্ষ ২০০৫ সালের মার্চ থেকে কাতাঙ্গাকে আটক রেখেছিল। ২০০৭ সালের অক্টোবরে তাকে আন্তর্জাতিক ফৌজদারি আদালতের কাছে হস্তান্তর করা হয়।International Criminal Court (19 October 2007).  Statement by Fatou Bensouda, Deputy Prosecutor, during the press conference regarding the arrest of Germain Katanga .  Retrieved on 17 July 2008. এরপর ২০০৮ সালের ফেব্রুয়ারিতে কঙ্গো কর্তৃপক্ষ নগুজলাকে গ্রেপ্তার করে আন্তর্জাতিক ফৌজদারি আদালতের কাছে সোপর্দ করে।International Criminal Court (7 February 2008). Third detainee for the International Criminal Court: Mathieu Ngudjolo Chui .  Retrieved on 17 July 2008. এই দুইজনের একত্রে বিচার করা হয়International Criminal Court (10 March 2008).   .  Retrieved on 17 July 2008. এবং তাদের বিরুদ্ধে অভিযোগ নিশ্চিত করার শুনানি ২০০৮ সালের ২৭ জুন শুরু হয়।International Criminal Court (27 June 2008). ICC Cases an opportunity for communities in Ituri to come together and move forward .  Retrieved on 17 July 2008.

 আরো দেখুন 

 গণতান্ত্রিক কঙ্গো প্রজাতন্ত্র
 আফ্রিকায় শিশুশ্রম

 তথ্যসূত্র 

 বহিঃসংযোগ 

 The Prosecutor v Germain Katanga and Mathieu Ngudjolo Chui — public court records relating to the ICC trial

বিষয়শ্রেণী:গণহত্যা
বিষয়শ্রেণী:২০০৩-এ অপরাধ
বিষয়শ্রেণী:২০০৩-এর সশস্ত্র সংঘাত
বিষয়শ্রেণী:বালিকাদের প্রতি সহিংসতার ঘটনা